കുറുപ്പിലെ ആദ്യ വീഡിയോ പുറത്ത് വിട്ടു ദുല്ഖര് സല്മാന് നായകനും ശോഭിത ധൂലിപാല നായികയുമായി എത്തുന്ന കുറുപ്പ് എന്ന ചിത്രത്തിലെ പകലിരവുകള് എന്ന ആദ്യ ഗാനത്തിന്റെ വീഡിയോ പുറത്തുവിട്ടു, ദുല്ഖറിന്റെ കഥാപാത്രത്തിന്റ പ്രണയ നിമിഷങ്ങള് ആണ് ഈ ഗാനത്തില് ചിത്രീകരിച്ചിരിക്കുന്നത്. ദുല്ഖറിന്റെ ഉടമസ്ഥതയിലുള്ള വെഫെയറര് ഫിലിംസും എം സ്റ്റാര് എന്റര്ടെയ്മെന്റ്സും ചേര്ന്ന് നിര്മ്മിക്കുന്ന ഈ ചിത്രത്തിന് സംഗീതം നല്കിയത് സുഷിന് ശ്യാമും ഗാനം ആലപിച്ചിരിക്കുന്നത് നേഹ നായരുമാണ്. സണ്ണിവെയിന്, ഷൈന് ടോം ചാക്കോ , വിജയരാഘവന് , പി ബാലചന്ദ്രന് , സുരഭി ലക്ഷ്മി, ശിവജിത്ത് പത്മനാഭന് തുടങ്ങിയവരും കുറുപ്പിലെ താരങ്ങളാണ്.. ദുല്ഖര് ആദ്യം അഭിനയിച്ച സെക്കന്ഡ് ഷോ എന്ന ചിത്രത്തിന്റെ സംവിധായകനായ ശ്രീനാഥ് രാജേന്ദ്രനാണ് കുറുപ്പ് സംവിധാനം ചെയ്തിരിക്കുന്നത്.കഥ ജിജീന് കെ ജോസ് , തിരക്കഥ സംഭാഷണം ഡാനിയല് സായൂജ് നായര്, കെ എസ് അരവിന്ദ്, ചായാഗ്രഹണം നിമിഷ് രവി , ക്രിയേറ്റീവ് ഡയറക്ടര് വിനി വിശ്വലാല് , എന്നിവര് നിര്വഹിക്കുന്നു. തീയേറ്ററില് റിലീസ് ചെയ്യാനിരിക്കുന്ന ഈ ചിത്രം മലയാളത്തിനു പുറമേ തമിഴ് തെലുങ്ക് ഹിന്ദി കന്നട എന്നീ ഭാഷകളിലും പ്രേക്ഷകരിലെത്തും.